Diari Oficial de la Generalitat Valenciana


Sumari del DOGV 1926, del 17-12-1992 (1992/826662)

RESOLUCIÓ de 24 de novembre de 1992, de la Conselleria de Treball i Afers Socials, per la qual classifica la fundació J. A. Gómez Cerezo, n'ordena la inscripció i n'aprova els estatuts.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   1926

Data del DOGV
:   17-12-1992

Secció del DOGV
:   ALTRES DISPOSICIONS

Número del document
:   1992/826662


Data del document
:   24-11-1992

Organisme emissor
:   Conselleria de Treball i Afers Socials

Tipus de document
:   Resolució

RESOLUCIO de 24 de novembre de 1992, de la Conselleria de Treball i Afers Socials, per la qual classifica la fundació J.A. Gómez Cerezo, n'ordena la inscripció i n'aprova els estatuts.  
Vist l'expedient de classificació de la fundació J. A. Gómez Cerezo, instituïda a Puçol (València).  
Vist que el Sr. Jesús Gómez Escardo i la Sra. Alicia Cerezo González- Briz, per testament atorgat el dia 22 d'agost de 1991, davant el notari del col·legi de València, Sr. Virgilio Luis Ruiz Martínez, disposen la constitució de la fundació J. A. Gómez Cerezo.  
Vist que la referida fundació ha sol·licitat la classificació com a benèfico- particular de caràcter mixt, i ha acompanyat a la petició l'escriptura de constitució, els estatuts i la resta de documentació on consten els seus fins, la composició del patronat i la dotació patrimonial.  
Vist que segons es desprèn de l'article sisé dels estatuts, la finalitat de la fundació és:  
1. Conservació de l'ermita de Santa Alícia del Mont Picaio.  
2. Ajuda als xiquets orfes a través de coses bressol, escoles, col·legis i guarderies existents, especialment a la província de València.  
3. Ajuda als xiquets amb disminucions psíquiques a través de centres reconeguts per al seu tractament, formació i investigació.  
4. Beques i ajudes per a estudis, investigació o pràctiques d'ampliació d'estudis. El patronat considerarà especialment els estudis i les aplicacions de millores agrícoles, noves tècniques de rec, deus i proveïments d'aigües, indústries de transformació i aprofitament de productes agro- pecuaris, foment de la ramaderia i millora de la producció, noves tècniques i indústries de conservació natural i comercialització de sucs; desenvolupament i conservació forestal. Tot això en aplicació preferencial a la província de València, i especialment al denominat Camp de Sagunt.  
Queda establert de forma rotunda que la fundació es caracteritza per la independència, autonomia i seriositat d'objectius, procurant que els fons es destinen als fins que siguen més rendibles, fins i tot sense limitació dels camps assenyalats i sempre amb l?objectiu de progrés i desenvolupament social, fomentant la investigació científica i tècnica i l?educació i cultura en general. Serà trajectòria de la fundació el suport a la capacitat creativa, innovadora i investigadora, especialment les iniciatives dels més joves investigadors i les ajudes seran adjudicades pels jurats nomenats a aquest efecte, amb plena responsabilitat de selecció de candidats sobre els temes que s'especifiquen en cada convocatòria. També seran concedides ajudes a projectes i estudis sobre qüestions generals de tipus cultural i científic, o especials de tecnologia agro- industrial, d'aliments i de biotecnologia, plasmades en conferències i seminaris, cursos universitaris i el finançament de treballs i publicacions de singular interès.  
La fundació podrà col·laborar amb altres institucions espanyoles fomentant el desenvolupament de noves tecnologies i la divulgació de la riquesa patrimonial espanyola.  
5. Promoció i consignació per a jubilats, amb especial dedicació a València, Sagunt i Puçol.  
6. Ajudes i aportacions a les residències d'ancians desemparats, tercera edat, espacialment malalts, disminuïts físics i mentals, amb preferència en aquesta província de València.  
7. Manteniment de la «Yeguada Eques» fins als límits permesos per la qualificació del sòl en què ara es troba i de la marca «J. A.», promovent l?esport eqüestre en les instal·lacions que hi ha i aquelles altres que es puguen millorar. Així mateix, es mantindrà i millorarà la col·lecció de carruatges, hipomòbils i s'adquiriran aquells que siguen dignes de conservació històrica.  
Vist que el capital inicial de la fundació està constituït per la quantitat en metàl·lic de 87.492.010 de pessetes aportades pels fundadors.  
10.000 accions de l?entitat mercantil «Complejo Hotelero Monte Picayo, SA, per un valor efectiu de 26.021.951 pessetes.  
Immobles  
a) Habitatge unifamiliar, situat en la urbanització Monte Picayo, parcel·la 96, valorada en 60.039.477 pessetes.  
b) Habitatge u'nifamiliar, situada en la urbanització Monte Picayo, parcel·la 9 (Sagunt), valorada en 43.102.482 pessetes.  
c).Una ermita, situada en la urbanització Monte Picayo (Sagunt), valorada en 2.000.000 de pessetes.  
d) Parcel·la de pinar de 4.976 metres quadrats, situada en la urbanització Monte Picayo, Las Cambres, amb un edifici valorat en 64.168.856 pessetes.  
e) 1 hectàrea, 19 àrees i 65 centiàrees (11.965 m2) de terra de secà, al terme de Puçol, amb edifici per a quadres i sondatge per a captació d'aigües soterrànies valorada en 77.129.406 pessetes.  
La totalitat de la dotació fundacional puja a la quantitat de 382.398.308 pessetes.  
Vist que el patronat de la fundació queda integrat per la Sra. María Luisa, Sr. Luis i Sr. Ricardo Cerezo González; Sr. José Antonio, Sr. Luis, Sra. Mª Luisa, Sr. Carlos i Sr. Jaime Ortenbach Cerezo; Sra. Alicia, Sra. M« José i Sr. Ricardo Cerezo López; Sra. María Victoria i Sr. Joaquín Fenolosa Gómez i Sra. María José i Sra. Mercedes Domingo Gómez. Tots ells accepten el càrrec de patrons amb l?obligació de rendir comptes al protectorat.  
Vist que, sotmés l?expedient al tràmit d'audiència, i havent estat publicats edictes en els periòdics Levante i Las Provincias, de València, en el Diari Oficial de la Generalitat Valenciana número 1.896, de data 4 de novembre de 1992, i en el tauler d'anuncis de l'Ajuntament de Puçol, no s'hi ha presentat cap al·legació.  
Atés que la Secretaria General de la Conselleria de Treball i Afers Socials és competent per a resoldre aquest expedient de classificació, ja que exerceix el Protectorat de Fundacions i això segons el Reial Decret 303/85, de 23 de gener, de la Presidència del Govern, amb el qual es transfereixen les competències en matèria de fundacions benèfico- assistencials i laborals a la Comunitat Valenciana, i la disposició addicional cinquena del Decret 18/92, de 3 de febrer, del Govern valencià, amb el qual s'aprova el Reglament Orgànic i Funcional de la Conselleria de Treball i Afers Socials.  
Atés que, en virtut de l'article 7.1 de la Instrucció de Beneficència de 14 de març de 1899, es confereix al protectorat la facultat per a procedir a la classificació dels establiments de beneficència.  
Atés que l'expedient ha estat promogut per part legitimada, que han estat aportats els documents exigits i que s'han seguit els tràmits establits, tot conformement amb els articles 54 al 57 de la Instrucció de Beneficència.  
Atés que la fundació reuneix les característiques exigides per l'article 58 de l'esmentada instrucció per a la classificació com a benèfico- parficular de caràcter assistencial i també els exigits per l'article 1 del Decret 2930/72, de 21 de juliol, com a cultural privada.  
Atés l'informe emés per la Conselleria de Cultura, Educació i Ciència, en data 15 de juliol de 1992.  
Atesos els preceptes citats i els altres pertinents de general aplicació, resolc:  
Primer  
Classificar la fundació J. A. Gómez Cerezo, de Puçol, València, de la qual són fundadors el Sr. Jesús Gómez Escardo i la Sra. Alicia Cerezo González- Briz, com a benèfico- particular de caràcter assistencial i cultural privada.  
Segon  
Ordenar-ne la inscripció en el Registre de Fundacions Benèfico- assistencials, de la Conselleria de Treball i Afers Socials.  
Tercer  
Aprovar els estatuts de la fundació.  
Quart  
Que s'inscriguen a nom de la fundació tots els béns immobles que integren la dotació patrimonial.  
Cinqué  
Traslladar aquesta resolució a la Conselleria de Cultura, Educació i Ciència perquè siga inscrita en el Registre de Fundacions Culturals Privades.  
Que es notifique aquesta resolució, que no exhaureix la via administrativa, amb l'advertiment que en la seua contra es podrà interposar recurs d'alçada davant el Conseller de Treball i Afers Socials, en el termini de quinze dies, comptadors a partir de l?endemà de la notificació d'aquesta resolució.  
València, 24 de novembre de 1992.- El Secretari General de la Conselleria de Treball i Afers Socials: Daniel Pastor Javaloyes.